钦定古今图书集成/理学汇编/文学典/第093卷 > 胡让
## 钦定古今图书集成/理学汇编/文学典/第093卷 > 胡让

按《庐江县志》：让，字以让，洪武间以明经举，任本县训
导。让多学识，工诗词，号可轩。秩满，调云南，丁忧回补
德州。考绩赴部，时蹇公当衡，见时值雪，诸公在坐赋
诗，命接“起’字韵。让云：“‘九重天子好微行，宰相门敲夜
惊起’。蹇曰用野景，随应以‘江上渔翁罢钓归，寒玉一
蓑披不起’”之句，众皆惊。又命题《三友图》，有云：“同持庙
廊具，共抱坚贞节。”称赏不已。元宵夜禁中放灯，让作
排律数十言以献，人多诵之。升建昌教谕，致仕归，徜
徉诗酒，殆有江左之流风焉。